《戏题醉仙崖》
宋代·唐庚

谁家翠岭高亭亭，白崖隐起仙人形。仙人昔尝为酒星，乘兴痛饮乾北溟。

五湖一吸聊解酲，江妃丧魄鳌失灵。上帝震怒呵出庭，酡然影落秋山青。

行人几见霜叶零，醉仙醉去不复醒。何须荷锸随刘伶，河沙劫填归冥冥。

作者简介：唐庚，1070年～1120年在世，北宋诗人。字子西，人称鲁国先生。眉州丹棱（今属四川眉山市丹棱县）唐河乡人。哲宗绍圣（一○九四）进士（清光绪《丹棱县志》卷六），徽宗大观中为宗子博士。经宰相张商英推荐，授提举京畿常平。商英罢相，庚亦被贬，谪居惠州。后遇赦北归，复官承议郎，提举上清太平宫。后于返蜀道中病逝。